หุ้นไทยปิดเช้าลบ 3.08 จุด
ดัชนีตลาดหุ้นไทยปิดช่วงเช้าปิดที่ระดับ 1,207.99 จุด ลดลง 3.08 จุด (-0.25%) มูลค่าการซื้อขาย 11,045 ล้านบาท
4 เม.ย. 2555

ดัชนีตลาดหุ้นไทยปิดช่วงเช้าปิดที่ระดับ 1,207.99 จุด ลดลง 3.08 จุด (-0.25%) มูลค่าการซื้อขาย 11,045 ล้านบาท           ตลาดหลักทรัพย์ปิดตลาดช่วงเช้าวันนี้ที่ระดับ 1,207.99 จุด ลดลง 3.08 จุด(-0.25%) มูลค่าการซื้อขาย 11,045 ล้านบาท  การซื้อขายหุ้นช่วงเช้าวันนี้ ดัชนีเคลื่อนไหวในแดนลบ โดยแตะจุดสูงสุดของช่วงเช้าที่ 1,210.80 จุด แต่ดัชนีก็ค่อยๆอ่อนตัวลงแตะจุดต่ำสุดของช่วงเช้าที่ระดับ 1,206.10 จุด          นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า ตลาดหุ้นไทยเช้านี้ยืนได้แม้รายงานการประชุมเฟดที่ดับความหวังจะมี QE3 ซึ่งทำให้ตลาดหุ้นฝากตะวันตกอ่อนลงมา ขณะที่ตลาดหุ้นไทยมี XD หลายตัวมีส่วนดึงตลาดลงมา แต่ตลาดถือว่าแกร่งกว่าตลาดหุ้นทั่วโลกของยุโรปลงมาเยอะที่กังวลเรื่องสเปนขาดดุลงบประมาณมากกว่าที่คาด          "หุ้นไทยถือว่าอยู่ในเกณฑ์ที่ดีเล่นเหนือ 1,200 จุดได้ เพราะ flow ที่ไหลเข้าต่อเนื่อง...ตลาดอยู่ใน Position ที่ดี วันนี้ SCC XD 7 บาท  ซึ่ง SCC ตัวเดียวก็ดึงดัชนี 1 จุดแล้ว และยังมี INTUCH, DTAC ดึงดัชนีทั้งนั้น แต่ภาพรวมหุ้นไทยถือว่ายืนเสมอตัว"นายพิชัย กล่าว           ทิศทางช่วงบ่ายคงจะเงียบๆ เพราะฮ่องกงปิด ไต้หวัน จีน ปิดทำการ ทำให้วอลุ่มที่ผ่านฮ่องกงมาเงียบ และวันศุกร์นี้จะปิดทำการเกือบทั้งโลกเนื่องในเทศกาลอีสเตอร์ ตลาดคงจะเงียบๆ ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
CPF      มูลค่าการซื้อขาย 1,670.62 ล้านบาท ปิดที่  38.25 บาท เพิ่มขึ้น 1.25 บาทPTTGC มูลค่าการซื้อขาย   511.75 ล้านบาท ปิดที่  69.50 บาท ลดลง  0.75 บาทBANPU มูลค่าการซื้อขาย   467.07 ล้านบาท ปิดที่ 604.00 บาท ลดลง  6.00 บาทBCP     มูลค่าการซื้อขาย   428.39 ล้านบาท ปิดที่  24.70 บาท ราคาไม่เปลี่ยนแปลง KBANK มูลค่าการซื้อขาย   417.63 ล้านบาท ปิดที่ 159.00 บาท ลดลง  2.00 บาท